MUNICIPIUL SATU MARE

APARATUL DE SPECIALITATE AL PRIMARULUI

SERVICIUL JURIDIC

NR. 11805/23.02.2021

RAPORT DE SPECIALITATE

la proiectul de hotărâre privind propunerea de schimbare temporară a destinaţiei unor imobile în care funcţionează centrele de vaccinare împotriva COVID-19 pe raza municipiului Satu Mare

Cadrul legal al prezentului proiect ar trebui să îl constituie prevederile art. 112 din Legea educaţiei naţionale nr. 1/2011, cu modificările şi completările ulterioare. Astfel, **schimbarea destinaţiei bazei materiale a instituţiilor şi unităţilor de învăţământ preuniversitar de stat se poate face de către autorităţile administraţiei publice locale numai cu avizul conform al ministrului educaţiei şi cercetării.**

Prin Ordinulministrului educaţiei nr. 5819/2019 s-a aprobat procedura de elaborare a avizului conform şi condiţiile necesare acordării acestuia.

Raportat la situaţia pandemică din această perioadă, potrivit art. 3^1 din acest Ordin , pe perioada stării de alertă, în vederea organizării şi funcţionării centrelor de vaccinare, la cererea autorităţilor administraţiei publice locale, cu avizul prealabil al direcţiei de sănătate publică judeţene, ministrul educaţiei poate emite avizul conform pentru schimbarea destinaţiei bazei materiale a unităţilor de învăţământ preuniversitar de stat.

Imobilele în cauză sunt unităţi de învăţământ preuniversitar de stat. Conform prevederilor art. 112 alin. (2) din Legea nr. 1/2011 *„(2) Terenurile şi clădirile unităţilor de educaţie timpurie, de învăţământ preşcolar, şcolilor primare, gimnaziale şi liceale, inclusiv ale celorlalte niveluri de învăţământ din cadrul acestora, înfiinţate de stat, fac parte din domeniul public local şi sunt administrate de către consiliile locale. Celelalte componente ale bazei materiale sunt de drept proprietatea acestora şi sunt administrate de către consiliile de administraţie, conform legislaţiei în vigoare.”*

Cu privire la oportunitatea promovării proiectului, s-au pronunţat iniţiatorii prin referatul de aprobare.

În consecinţă, ţinând seama de prevederile mai sus citate, proiectul de hotărâre privind propunerea de schimbare temporară a destinaţiei unor imobile în care funcţionează centrele de vaccinare împotriva COVID-19 pe raza municipiului Satu Mare, se înaintează Consiliului Local al municipiului Satu Mare cu propunere de aprobare.

Şef serviciu

Bianca Laura Mustea

Red./dact. c.j. BLM/3 ex. orig.